
Pirkimo sąlygų 4 priedas „Tiekėjų kvalifikacijos reikalavimai“

TIEKĖJŲ KVALIFIKACIJOS REIKALAVIMAI

1. Tiekėjo kvalifikacija turi atitikti šiame priede nustatytus reikalavimus kvalifikacijai. 
2. Tiekėjas gali remtis kitų ūkio subjektų pajėgumais, kaip nurodyta 1 lentelėje.
3. Kai tiekėjas remiasi kito ūkio subjekto ekonominiu ir finansiniu pajėgumu, tiekėjas ir ūkio subjektas, kurio pajėgumais remiamasi, turi prisiimti solidarią atsakomybę už pirkimo sutarties įvykdymą. Kartu su pasiūlymu pateikiamas solidarios atsakomybės prisiėmimą patvirtinantis dokumentas (sutartis, įsipareigojimas ar kitas lygiavertis dokumentas).
4. Jeigu tiekėjas atitikčiai 1 lentelės 2.1–2.3 papunkčiuose nustatytiems reikalavimams pagrįsti remiasi kito ūkio subjekto specialistu, šis specialistas pats vykdys tą pirkimo sutarties dalį, kuriai reikia jo turimų pajėgumų.
5. Šiame priede reikalaujamą kvalifikaciją tiekėjas ir jo siūlomi specialistai turi būti įgiję iki pasiūlymų pateikimo termino pabaigos.
6. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų atitiktį nustatytiems kvalifikacijos reikalavimams, jeigu tai būtina siekiant užtikrinti tinkamą pirkimo procedūros atlikimą.
7. Tiekėjas, dalyvaujantis pirkime, turi atitikti šiuos kvalifikacijos reikalavimus:
1 lentelė
	Eil. Nr.
	Kvalifikacijos reikalavimai
	Atitiktį kvalifikacijos reikalavimams įrodantys dokumentai

	Finansinis ir ekonominis pajėgumas

	1.
	Metinės visos veiklos pajamos per paskutinius vienerius finansinius metus, o jeigu ūkio subjektas įregistruotas ar veiklą pradėjo vėliau, – nuo ūkio subjekto įregistravimo ar veiklos pradžios, yra ne mažesnės kaip 650 000 Eur.

Jei ūkio subjekto finansiniai metai nesutampa su kalendoriniais metais, atsižvelgiama į ūkio subjekto nurodomus finansinius metus.
	Paskutinių vienerių finansinių metų, o jeigu ūkio subjektas įregistruotas ar veiklą pradėjo vėliau, – nuo ūkio subjekto įregistravimo ar veiklos pradžios (jeigu ši informacija turima), ūkio subjekto finansinių ataskaitų rinkinys su auditoriaus išvada (tais atvejais, kai auditas atliktas) ar jo ištrauka, jeigu šalies, kurioje registruotas ūkio subjektas, įstatymuose reikalaujama skelbti metinį finansinių ataskaitų rinkinį. Jei finansinės ataskaitos dar nėra patvirtintos ir (ar) dar nepaskelbtos Juridinių asmenų registre, teikiamas ūkio subjekto vadovo ir ūkio subjekto vyriausiojo buhalterio (buhalterio) arba kito asmens, galinčio tvarkyti ūkio subjekto buhalterinę apskaitą pagal teisės aktus, pasirašytų finansinių ataskaitų rinkinys ar jo ištrauka arba pažyma apie gautas metines visos veiklos pajamas.
Jeigu tiekėjas dėl pateisinamų priežasčių negali pateikti pirkimo vykdytojo reikalaujamų jo finansinį ir ekonominį pajėgumą įrodančių dokumentų, jis turi teisę pateikti kitus pirkimo vykdytojui priimtinus dokumentus.

Pateikiami skenuoti dokumentai elektroninėje formoje arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungti ir susipažinti su reikalaujamais dokumentais ir (ar) informacija.

	Ūkio subjektų grupės dalyvavimo pirkime ir/ar rėmimosi kitų ūkio subjektų pajėgumais sąlygos: 
a) reikalavimą turi atitikti visi ūkio subjektų grupės nariai kartu (pajėgumai sumuojami).
b) jeigu tiekėjas pasitelkia kitą ūkio subjektą (-us), kurių pajėgumais remiamasi: reikalavimą turi atitikti visi kartu (šių ūkio subjektų pajėgumai gali būti sumuojami su tiekėjo pajėgumais). Tokiu atveju tiekėjas ir jo pasitelkiamas (-i) ūkio subjektas (-ai), kurio (-ių) pajėgumais remiamasi, turi prisiimti solidarią atsakomybę už pirkimo sutarties įvykdymą ir privalo pateikti dokumentą (sutartis ar kt.), įrodantį solidarios atsakomybės prisiėmimą pirkimo laimėjimo atveju.

	Techninis ir profesinis pajėgumas

	2.
	Tiekėjas turi turėti už pirkimo sutarties vykdymą atsakingus specialistus, kurie turi atitikti 2.1–2.3 papunkčiuose nurodytus reikalavimus.

Tas pats specialistas negali būti teikiamas į daugiau nei vieną specialisto poziciją.
Specialisto patirtis vertinama pagal jo faktiškai vykdytas funkcijas konkrečiuose renginiuose. Vertinami renginiai, įvykę per paskutinius 5 (penkerius) metus iki pasiūlymo pateikimo termino pabaigos.

	Tiekėjas, kurio pasiūlymas pagal vertinimo rezultatus gali būti pripažintas laimėjusiu, perkančiajai organizacijai pareikalavus, turės CVP IS priemonėmis pateikti skaitmenines dokumentų kopijas arba elektroninės formos dokumentus:
1) Tiekėjo siūlomų už sutarties vykdymą atsakingų specialistų sąrašą pagal Specialiųjų pirkimo sąlygų 13 priede „Tiekėjo kvalifikacijos atitikties lentelė“ pateiktą formą. Lentelėje nurodomi specialistų vardai, pavardės ir pozicijos, į kurias jie siūlomi, taip pat kiekvieno kvalifikacijai pagrįsti nurodomo renginio pavadinimas ir trumpas aprašymas, renginio data arba vykdymo laikotarpis, užsakovas, dalyvių skaičius (jeigu reikalaujama), renginio organizavimo paslaugų apimtis, specialisto vaidmuo, jo faktiškai vykdytos funkcijos ir užsakovo kontaktinio asmens vardas, pavardė, telefono numeris ir (arba) elektroninio pašto adresas. Specialisto atitikčiai minimaliam kvalifikacijos reikalavimui pagrįsti nurodomas renginys negali sutapti su Specialiųjų pirkimo sąlygų 12 priede nurodytu renginiu, už kurį prašoma skirti ekonominio naudingumo balus.
2) Specialisto patirtį patvirtinančius dokumentus: užsakovo pažymą ir (ar) rekomendaciją, ir (ar) paslaugų priėmimo–perdavimo dokumentą, arba kitą lygiavertį dokumentą ar kelių dokumentų visumą, iš kurių būtų galima nustatyti, kad nurodytas renginys įvyko, siūlomas specialistas dalyvavo jį organizuojant, kokį vaidmenį ir funkcijas specialistas vykdė ir kad renginio organizavimo paslaugos buvo suteiktos tinkamai. Jeigu viename dokumente nėra visos kvalifikacijos reikalavimui patikrinti reikalingos informacijos, tiekėjas gali pateikti kelių dokumentų visumą. Renginio dalyvių skaičius ir organizavimo paslaugų apimtis gali būti pagrindžiami užsakovo pažyma, renginio programa, ataskaita, paslaugų priėmimo–perdavimo dokumentu, oficialia užsakovo paskelbta informacija arba kitu objektyviu dokumentu.
3) Jeigu siūlomas specialistas nėra tiekėjo darbuotojas, – dokumentą, patvirtinantį, kad tiekėjas galės naudotis specialisto pajėgumais pirkimo sutarties vykdymo metu (specialisto sutikimą, ketinimų protokolą, preliminarų susitarimą, sutartį ar kitą lygiavertį dokumentą). Jeigu remiamasi kito ūkio subjekto pajėgumais, dokumentas turi patvirtinti šio subjekto įsipareigojimą suteikti specialistą, o specialistas turės pats vykdyti pirkimo sutarties dalį, kuriai reikia jo turimų pajėgumų.
Pastaba. Perkančioji organizacija, norėdama įsitikinti arba pasitikslinti pateiktą informaciją apie specialistų kvalifikaciją, gali atskiru prašymu paprašyti pateikti įvykdytų sutarčių kopijas arba išrašus iš sutarčių bei sutarties objektą apibūdinančius dokumentus arba be išankstinio įspėjimo susisiekti su tiekėjo nurodytu užsakovo atstovu.


	2.1.
	Tiekėjas pirkimo sutarties vykdymui turi pasiūlyti Renginių organizavimo vadovą (projekto vadovą), kuris per paskutinius 5 (penkerius) metus iki pasiūlymo pateikimo termino pabaigos, eidamas renginių organizavimo vadovo ar projekto vadovo pareigas arba vykdydamas lygiavertes funkcijas, būtų vadovavęs tinkamai organizuojant ne mažiau kaip 1 (vieną) kontaktinį aukšto lygio tarptautinį renginį, kuriame dalyvavo ne mažiau kaip 100 asmenų. Renginių organizavimo vadovo funkcijomis laikomas bendras renginio organizavimo planavimas, organizavimo komandos ir pasitelktų paslaugų teikėjų darbo koordinavimas.
Pastaba. Pagal šį papunktį siūlomas Renginių organizavimo vadovas (projekto vadovas) turi būti tas pats specialistas, kuris vykdys Techninės specifikacijos 4.2.2 papunktyje nustatytas funkcijas.
	

	2.2.
	Tiekėjas pirkimo sutarties vykdymui turi pasiūlyti Renginių koordinatorių Nr. 1, kuris per paskutinius 5 (penkerius) metus iki pasiūlymo pateikimo termino pabaigos, eidamas renginių koordinatoriaus pareigas arba vykdydamas lygiavertes funkcijas, būtų dalyvavęs tinkamai organizuojant ne mažiau kaip 1 (vieną) kontaktinį aukšto lygio tarptautinį renginį. Renginių koordinatoriaus funkcijomis laikomas praktinis renginio organizavimo veiklų koordinavimas, užduočių vykdymo kontrolė, informacijos teikimas užsakovui, dalyviams ir paslaugų teikėjams bei operatyvus renginio metu kylančių organizacinių klausimų sprendimas.

	

	2.3.
	Tiekėjas pirkimo sutarties vykdymui turi pasiūlyti Renginių koordinatorių Nr. 2, kuris per paskutinius 5 (penkerius) metus iki pasiūlymo pateikimo termino pabaigos, eidamas renginių koordinatoriaus pareigas arba vykdydamas lygiavertes funkcijas, būtų dalyvavęs tinkamai organizuojant ne mažiau kaip 1 (vieną) kontaktinį aukšto lygio tarptautinį renginį. Renginių koordinatoriaus funkcijomis laikomas praktinis renginio organizavimo veiklų koordinavimas, užduočių vykdymo kontrolė, informacijos teikimas užsakovui, dalyviams ir paslaugų teikėjams bei operatyvus renginio metu kylančių organizacinių klausimų sprendimas.

	

	Ūkio subjektų grupės dalyvavimo pirkime ir (ar) rėmimosi kitų ūkio subjektų pajėgumais sąlygos:
a) reikalavimą turi atitikti ūkio subjektų grupės nario (-ių) siūlomi specialistai, atsižvelgiant į grupės narių prisiimamus įsipareigojimus vykdant pirkimo sutartį.
b) jeigu tiekėjas remiasi kito ūkio subjekto specialistų pajėgumais, šie specialistai patys vykdys tą pirkimo sutarties dalį, kuriai reikia jų turimų pajėgumų.
Pastabos:
*Aukšto lygio tarptautinis renginys – tai oficialus renginys, organizuojamas valstybės institucijų ar tarptautinių organizacijų iniciatyva, kuriame dalyvauja užsienio valstybių aukšto rango atstovai (valstybių vadovai, ministrai, viceministrai, ambasadoriai ir kt.) ir (ar) tarptautinių organizacijų vadovai ar jų pavaduotojai bei juos lydinčios delegacijos. 

